ไทยพบผู้ติดเชื้อโควิดใหม่ 72 ราย ในปท. 63 กระจาย 9 จังหวัด อีก 9 รายมาจากตปท.
"ศบค." เผยไทยพบผู้ป่วยโควิดใหม่ 72 ราย เป็นผู้ติดเชื้อในประเทศ 63 กระจาย 9 จังหวัด อีก 9 รายมาจากต่างประเทศ ดันยอดสะสมเพิ่มเป็น 25,764 คน 
"ศบค." เผยไทยพบผู้ป่วยโควิดใหม่ 72 ราย เป็นผู้ติดเชื้อในประเทศ 63 กระจาย 9 จังหวัด อีก 9 รายมาจากต่างประเทศ ดันยอดสะสมเพิ่มเป็น 25,764 คน
25 ก.พ. 2564

แพทย์หญิงอภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (25 ก.พ.64) ระบุพบผู้ป่วยยืนยันติดเชื้อรายใหม่ 72 ราย
โดยเป็นผู้ติดเชื้อในประเทศ 63 ราย ซึ่งมาจากระบบเฝ้าระวังและระบบบริการฯ 43 ราย คัดกรองเชิงรุก 20 ราย กระจายใน 9 จังหวัด ได้แก่ สมุทรสาคร กรุงเทพมหานคร ปทุมธานี นครนายก พระนครศรีอยุธยา นครปฐม ตาก สมุทรสงคราม และสระบุรี
และผู้ที่เดินทางมาจากต่างประเทศ เข้าพักในสถานที่กักกันที่รัฐจัดให้ (State Quarantine) 9 ราย
ทั้งนี้ จำนวนผู้ป่วยยืนยันสะสมในประเทศล่าสุดเพิ่มขึ้นเป็น 25,764 ราย แบ่งเป็นผู้ป่วยที่ติดเชื้อภายในประเทศ 23,019  ราย ตรวจคัดกรองเชิงรุก 14,480 ราย และผู้เดินทางมาจากต่างประเทศ 2,745 ราย เข้าสถานที่กักกันที่รัฐจัดให้ 2,135 ราย รักษาหายป่วยเพิ่ม 192 ราย รักษาหายแล้วรวม 24,734 ราย ยังรักษาอยู่ 947 ราย ไม่มีรายงานผู้เสียชีวิต ยอดผู้เสียชีวิตสะสมคงที่ 83 ราย

